ŻEWĠ DEMGHAT Ta' Pawlu Cachia Rajt żewġ demgħat jaħarqu iġelbnu mal-ħaddejn bin-niket ta' l-imħabba li deh'r fi ħbub għajnejn ta' omm b'qalbha maqsuma għal binha hekk marid li ħalla dar twelidu bla taf meta mill-ġdid jitgħannaq hieni magħha imfejjaq u felħan; it-tama żżid titbiegħed tid-dell ta' bla fejqan. Il-ħila ta' kull bniedem ma tista' tagħmel xejn biex tnissel frott is-saħħa; is-sliem jiddi fl-għajnejn. Il-ġranet gerrbu u taru; it-tfajjel dam l-isptar sa feġġet tama ġdida li setgħet tieħdu d-dar. Rajt żewġ demgħat jaħarqu iġelbnu mal-ħaddej mimlija ħajr u barka f'sedq u sliem 'il-Mulej.